આ અંગે લોકોની પોલીસ તથા પાલિકામાં અવારનવાર થયેલી રજૂઆતો તથા પોલીસ લોકદરબારમાં અગ્રણીઓની ટ્રાફિક સમસ્યા હલ કરવા ભારપૂર્વક રજુઆતો થઇ હતી. આ રજૂઆતોને ધ્યાનમાં લઇ જિલ્લા મેજીસ્ટ્રેટની રૂએ કલેક્ટર રવિ અરોરાએનાં ટ્રાફિક સમસ્યા હલ કરવા કેટલાક જાહેરનામાં બહાર પાડ્યા હતા. જેમાં તા.25.1.2018 નાં રોજ નવસારી શહેરનાં બે માર્ગોને વન-વે પણ જાહેર કર્યા હતા. જેમાં ચાંદની ચોક સર્કલથી ગોલવાડ ગેટ સુધી અને કંસારવાડ નાકાથી ટાઉન પોલીસ સ્ટેશનના માર્ગ ઉપર વાહનોની અવરજવર માટે પ્રતિબંધ મૂકાયો હતો.